তবে এটা সত্য সে সৌন্দর্যের বর্ণনা আমার লেখায় যেমন আসবে না তেমনি আমার ছবিতেও ধরা পরার সম্ভাবনা খুবই কম। সারা জীবনই অপ্রতুল জ্ঞান নিয়ে বেড়ে ওঠা আমার এই অনুশোচনা যে ‘হ্যাঁ এটা সত্যি সুন্দর তবে আমাদের দেশের শ্রীমঙ্গল হয়ে জৈন্তাপুর যাবার সময় বড়চতুল বলে যে গ্রাম পড়ে আর সে গ্রামের পিছনে যে পাহাড়ের অবয়ব দেখা যায় স্পষ্ট তার সৌন্দর্যের কাছে এসব কিছুই লাগেনা।’ সেই সৌন্দর্যই আমার পাপড়ি জুড়ে থাকে। এটা ঠিক ঐ পাহাড়ের নাম আল্পস নয়, এই নদীর নাম ওয়াইকারা নয়, মেষ-ঘোড়া-হরিণ চরে না আমাদের জমিতে; তবে ঐ যে অপার-অপলক ভাল লাগার জমিন জুড়ে ডলে দেয়া সবুজ রং এর ঘাস-ধানের কচি শীষ তার বিভিষিকাময় ভাল লাগার অনুভূতি এর থেকে একে বারেই কি কম? সারি নদীর রং আর পানির ধরণ কি এক বারেই আলাদা? আমার তা মনে হয় না। বরং অবহেলা অযত্নে প্রেমের বাহার ছড়ানোর মদ গুণও আছে যে তার, সে খেয়াল কি আমাদের আছে?